Παρακαλούνται οι φοιτητές που πληρούν τα κριτήρια για να ξεκινήσουν πρακτική άσκηση στο χειμερινό εξάμηνο 2024-2025 και έχουν λάβει βεβαίωση πρακτικής από την Γραμματεία του Τμήματος Μαιευτικής κατόπιν αιτήσεως να καταθέσουν τα παρακάτω δικαιολογητικά με φυσική παρουσία είτε ταχυδρομικώς για τους φοιτητές που βρίσκονται εκτός Θεσσαλονίκης από τις 28/11/2024 μέχρι και τις 04/12/2024 . Συγκεκριμένα :

**Δικαιολογητικά αναλυτικά που πρέπει να καταθέσει ο/η φοιτητής -τρια στη Γραμματεία του Τμήματος από 28/11/2024 έως 04/12/2024**

1. **Αίτηση έναρξης Π.Α.** από τη Γραμματεία του Τμήματος Μαιευτικής για το Χειμερινό Εξάμηνο 2024-2025 με αρ πρωτοκόλλου όσοι φοιτητές δεν την έχουν καταθέσει όταν έκαναν αίτημα για την βεβαίωση ΠΑ από τη Γραμματεία.
2. **Φωτοτυπία Βιβλιαρίου καταθέσεων Τράπεζας Πειραιώς.** Φωτοτυπία του ΙΒΑΝ του Τραπεζικού λογαριασμού της Τράπεζας Πειραιώς στον οποίο Δικαιούχος-πρώτο όνομα είναι ο ίδιος. Σε περίπτωση συνδικαιούχου, ο φοιτητής θα πρέπει να εκδώσει νέο Τραπεζικό λογαριασμό έτσι ώστε Δικαιούχος είναι ο ίδιος.
3. **Αναλυτική Βαθμολογία**. (Δύναται να σας αποσταλεί και ηλεκτρονικά από τη Γραμματεία του Τμήματος).
4. **Πιστοποιητικό Οικογενειακής Κατάστασης** από αρµόδια δηµοτική αρχή (του τελευταίου εξαµήνου) (Υποχρεωτική η προσκόμιση του ως άνω εγγράφου)
5. Οι **πολύτεκνοι** θα υποβάλλουν πιστοποιητικό πολυτεκνίας από την Ανώτατη Συνομοσπονδία Πολυτέκνων Ελλάδας.
6. Τα **παιδιά διαζευγµένων γονέων** θα πρέπει να προσκοµίσουν δικαστική απόφαση ή συμβολαιογραφική πράξη όπου θα προσδιορίζεται η επιµέλεια.
7. Η **μονογονεϊκότητα** τεκμηριώνεται: α) απόφαση δικαστηρίου – διαζευκτήριο που ρυθμίζει την επιμέλεια ή β) προσωρινή απόφαση δικαστηρίου που ρυθμίζει την επιμέλεια ή συμβολαιογραφική πράξη.
8. **Πιστοποιητικό υγειονομικής επιτροπής,** (σε περίπτωση προβλήματος υγείας του/της φοιτητή/τριας) σύμφωνα με το εκάστοτε ισχύον σύστημα πιστοποίησης αναπηρίας (ΚΕΠΑ ΕΦΚΑ), το οποίο να είναι σε ισχύ κατά την υποβολή της ηλεκτρονικής αίτησης Π.Α. Αν το πιστοποιητικό υγειονομικής επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από δημόσιο νοσοκομείο, με υπογραφή και σφραγίδα διευθυντού είτε κλινικής ΕΣΥ ή εργαστηρίου ή πανεπιστημιακού τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την υγειονομική επιτροπή προκαλεί ή συνδέεται με σοβαρά κινητικά προβλήματα.

**Εκ μέρους της επιτροπής ΠΑ**

**Κούκου Ζωή**